Наступнымі граюць Infestum, папярэдне паспрабаваўшы сваім уступам упэўніць, што ўсе мы ёсьць пустэча. Музыка больш агрэсіўная і напорыстая, зь лёгкім уплывам індастрыялу – не засумуеш. Першыя ж трэкі заходзяць добра, распальваючы шабаш да адметкі пекла, і выклікаючы першую прыкметную рэакцыю залы. Асаблівай адзнакі вартыя прамовы між песьнямі, падчас якіх пафас і сур’ёзнасьць ледзь не відавочна выплюхваліся са сцэны і накрывалі натоўп тлустым пластом.